Sarasādata Hademālšārīha

Sarasādata Hademālšārīha (; ; dzimusi  Teherānā) ir Irānā dzimusi starptautiskā lielmeistare šahā (2013), kas kopš 2023. gada jūlija pārstāv Spāniju.

 Biogrāfija 
2008. gadā uzvarējusi Āzijas junioru šaha čempionātā U12 vecuma grupā.Asian Youth Championship in Teheran 2009. gadā uzvarējusi Pasaules junioru šaha čempionātā U12 vecuma grupā.World Youth Chess Championship (U12G) 2012. gadā uzvarējusi Āzijas junioru šaha ātrspēles čempionātā U16 vecuma grupā.Asian Youth Blitz Chess Championship 2012 Under 16 Girls 2013. gadā uzvarējusi Pasaules junioru šaha ātrspēles junioru čempionātā U16 vecuma grupā.WYCC U16 Girls Blitz 2014. gadā izcīnījusi 2. vietu Pasaules junioru šaha čempionātā U20 vecuma grupā aiz uzvarētājas Aleksandras Gorjačkinas.Lu Shanglei, Goryachkina win World Juniors 2014

2009. gadā bijusi otrā Irānas sieviešu šaha čempionātā.Pourkashiyan won the Iranian Women's Championship 2009 2016. gada janvārī uzvarējusi Irānas sieviešu šaha čempionātā.Iran Women Final Chess Championship 2015

2015. gadā pēc uzvaras mačā pret Atusu Purkašjanu kvalificējusies FIDE sieviešu Grand Prix sērijas turnīriem 2015./2016. gadā. 2016. gada aprīlī Grand Prix posmā Teherānā izcīnījusi otro vietu aiz Dzjui Veņdzjuņas. 2017. gadā Teherānā Pasaules šaha čempionātā sievietēm pēc izslēgšanas sistēmas 1. kārtā zaudējusi Sopiko Guramišvili. 2018. gada decembrī Sanktpēterburgā izcīnījusi sudraba medaļas Pasaules čempionātos sievietēm ātrajā šahā un šaha ātrspēlē.FIDE World Rapid Champions: Dubov and Ju | ChessBase

Pārstāvējusi Irānas komandu lielākajos komandu šaha turnīros:
 Pasaules šaha olimpiādēs piedalījusies 3 reizes (2012-2016);OlimpBase :: Women's Chess Olympiads :: Sarasadat Khademalsharieh
 Āzijas komandu šaha čempionātā sievietēm piedalījusies 4 reizes (2009-2016). Komandu vērtējumā izcīnījusi 2 bronzas (2009, 2014) medaļas. Individuālajā vērtējumā izcīnījusi 2 bronzas (2012, 2016) medaļas.OlimpBase :: Women's Asian Team Chess Championship :: Sarasadat Khademalsharieh

Par panākumiem turnīros FIDE 2011. gadā viņai piešķīra starptautiskās meistares (WIM), bet 2013. gadā - starptautiskās lielmeistares (WGM) nosaukumu. 2015. gadā saņēmusi starptautiskā meistara nosaukumu vīriešiem (IM).

Pārcelšanās uz Spāniju
2022. gada decembrī Sarasādata Hademālšārīha izvēlējās nevalkāt hidžābu FIDE Pasaules ātrā šaha un šaha ātrspēles čempionātos. Pat atrodoties ārzemēs Irānas sievietēm ir jāvalkā hidžābs publiskās vietās, taču daudzas sportistes izvēlējās to nedarīt dēļ tajā laikā notiekošajiem protestiem pret Irānas valdību. Pēc turnīriem Sarasādata Hademālšārīha nopirka māju Spānijā un plānoja tur pārcelties kopā ar ģimeni. 2023. gada janvārī viņa pārcēlās uz Spānijas dienvidiem ar uzturēšanās vīzu, kas bija saistīta ar viņas mājokļa īpašumu. Tajā pašā mēnesī Irāna izdeva viņas aresta orderi. 2023. gada jūlijā Sarasādatai Hademālšārīhai tika piešķirta Spānijas pilsonība, un viņa nomainīja savu šaha federāciju no Irānas uz Spānijas.

2024. gada augustā Tbilisi ierindojusies 10. vietā FIDE sieviešu Grand Prix izcīņas posmā.FIDE Women's Grand Prix 2024/25 - First Leg, Tbilisi 2024. gadā šaha olimpiādē Budapeštā izcīnījusi sudraba medaļu individuālā vērtējumā.45th Chess Olympiad Budapest 2024 Women

2025. gada janvārī Monako izcīnījusi 2. vietu Eiropas ātrā šaha čempionātā sievietēm.European Women Individual Rapid Chess Championship 2025. gada februārī Monako ierindojusies 7. vietā FIDE sieviešu Grand Prix izcīņas posmā.FIDE Women's Grand Prix 2024/2025 - Monaco

 Atsauces 

 Ārējās saites 

Kategorija:1997. gadā dzimušie
Kategorija:Irānas šahisti
Kategorija:Spānijas šahisti
Kategorija:Irānā dzimušie